section_heading: Detalji projekta
paragraph_text: e-Učenje model Wikiučilišta stavlja naglasak na „edukacijske grupe“ i „učenje putem prakse“. Wikiučilište ima moto i slogan „oslobodimo učenje“, indicirajući da grupe/zajednice sudionika Wikiučilišta će sudjelovati u projektima učenja. Učenje se olakšava kroz suradnju na projektima koji su detaljizirani, navedeni, sažeti ili čiji su rezultati objavljeni uređivanjem stranica Wikiučilišta. Naučnički projekti Wikiučilišta uključuju zbirke wiki web stranica koje se tiču istraživanjem određene tematike. Sudionici Wikiučilišta se potiču da izraze ciljeve svojeg učenja, a zajednica Wikiučilišta surađuje kako bi razvila naučne aktivnosti i projekte kako bi omogućila te ciljeve. Međutim, pošto je projekt još u ranoj fazi razvoja, njegov edukativni model je još uvijek u razvoju. Naučni resursi su razvijani od strane pojedinca ili grupa, samoinicijativno ili kao dio naučnog projekta. Resursi Wikiučilišta uključuju nastavna pomagala, nastavne planove, programe, linkove na vanjske resurse, bilješke, primjere i zadatke, računalne simulacije, bibliografske popise, i druge koje razvijaju sudionici – ali ne uključuju završno obrađene udžbenike. Tekstovi koji su korisni drugima su postavljeni na Wikiknjige radi nadopunjavanja i održavanja. Naučne grupe s interesima u svakom tematskom području kreiraju mrežu resursa koje formiraju osnovu diskusija i aktivnosti na Wikiučilištu. Nastavni resursi mogu biti korišteni od strane edukatora izvan Wikiučilišta za svoje svrhe pod uvjetima GFDL-a (kao Wikipedija).